જાણવા મળતી વિગતો મુજબ મોરબીના સનાળારોડ પર આવેલ માર્કેટિંગયાર્ડમાં પુરવઠા વિભાગ દ્વારા ગોડાઉન રાખવામાં આવ્યા છે જેમાં ઘઉં,ચોખા સહિતનો જથ્થો રાખવામાં આવ્યો છે હાલ ગોડાઉનમાં પડેલા અનાજમાં અસંખ્ય ધનેડા પડી જતા ધીમે-ધીમે આ ધનેડા આજુ-બાજુમાં આવેલ આરાધના,અંકુર અને રામેશ્વર સોસાયટી સહિતના વિસ્તારમાં ભયંકર રીતે પહોંચ્યા છે,અહીં તહીં ઉડી ઉત્પાત મચાવતા આ ધનેડા એટલી હદે વધ્યા છે કે લોકોના ઘરમાં,દીવાલમાં,છતમાં જ્યાં જુઓ ત્યાં ધનેડા જ ધનેડા દેખાય છે અને લોકો જમવા બેસે તો થાળીમાં,સુવા જાય તો પથારીમાં પણ ધનેડાનું સામ્રાજ્ય હોવાથી લોકો કંટાળી ગયા છે.